**Cabinet Primar**

**Nr. 124926/19.12.2022**

**REFERAT DE APROBARE**

a ghidurilor solicitanţilor de finanţare nerambursabilă de la bugetul local al municipiului Bistriţa pe anul 2023 pentru activităţi nonprofit de interes local, în baza Legii nr. 350/2005

Primăria municipiului Bistrița sprijină financiar proiectele inițiate de persoanele fizice şi persoanele juridice fără scop patrimonial, asociaţiile, fundaţiile și cultele religioase recunoscute conform legii, care activează în folosul comunităţii municipiului Bistriţa şi propun desfăşurarea unor acţiuni sau programe care să contribuie la interesul public local al municipiului Bistriţa în domeniile specificate în Programul anual al finanţărilor nerambursabile: tineret, sport, educație, cultură, social, protecţia mediului, relaţii internaţionale şi interdisciplinar.

Atribuirea contractelor de finanțare nerambursabilă se realizează în baza selecției publice de proiecte organizată cu respectarea prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, în limita fondurilor publice alocate de Consiliul Local al municipiului Bistrița pentru fiecare domeniu cuprins în Programul anual, aprobat de către Consiliul local al municipiului Bistrița odată cu aprobarea bugetului local de venituri și cheltuieli.

Procedura pentru atribuirea contractelor de finanţare nerambursabilă din fonduri publice este prezentată în ghidurile solicitanţilor de finanţare nerambursabilă de la bugetul local al municipiului Bistriţa pe anul 2023 pentru activităţi nonprofit de interes local.

Având în vedere aspectele menționate anterior, aprob inițierea Proiectului de hotărâre privind aprobarea ghidurilor solicitanţilor de finanţare nerambursabilă de la bugetul local al municipiului Bistriţa pe anul 2023 pentru activităţi nonprofit de interes local, în baza Legii nr. 350/2005.

**Primar,**

**Ioan Turc**

**C.L./Ş.M./2 ex.**